CELEX: 62011TN0103
Language: lt
Date: 2011-02-16 00:00:00
Title: Byla T-103/11: 2011 m. vasario 16 d. pareikštas ieškinys byloje Shang prieš VRDT (justing)

9.4.2011   
            
            
               LT
            
            
               Europos Sąjungos oficialusis leidinys
            
            
               C 113/19
            
         2011 m. vasario 16 d. pareikštas ieškinys byloje Shang prieš VRDT (justing)
   
   (Byla T-103/11)
   2011/C 113/38
   Proceso kalba: italų
   
      Šalys
   
   
      Ieškovė: Tiantian Shang (Roma, Italija), atstovaujama advokato A. Salerni
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Ieškovės reikalavimai
   
   Ieškovė Bendrojo Teismo prašo:
   
               —
            
            
               panaikinti ginčijamą sprendimą;
            
         
               —
            
            
               pakeisti VRDT sprendimą ir pripažinti, kad nacionalinis prekių ženklas RM 2006C002075 yra ankstesnis, palyginti su Bendrijos prekių ženklu 008391202, kurį sudaro žodis ir simbolis, su visomis iš to išplaukiančiomis pasekmėmis pagal Bendrijos prekių ženklų reglamentą Nr. 40/94, kurį pakeitė Reglamentas Nr. 207/2009;
            
         
               —
            
            
               jeigu ankstesnis reikalavimas būtų nepatenkintas, atsižvelgiant į tai, kad sutampa bent jau abiejų prekių ženklų — nacionalinio prekių ženklo ir Bendrijos prekių ženklo — bendras žodinis elementas „Justing“, pripažinti, kad žodinė prekių ženklo dalis „Justing“ yra ankstesnė ir išplėsti prašomo įregistruoti Bendrijos prekių ženklo atgalinį veikimą šio žodžio atžvilgiu, jei reikėtų, atmetus šį žodį supantį vaizdinį elementą.
            
         
      Ieškinio pagrindai ir pagrindiniai argumentai
   
   
      Prašomas įregistruoti Bendrijos prekių ženklas: žodinį elementą „Justing“ turintis vaizdinis prekių ženklas (paraiška Nr. 8 391 203) 18 ir 25 klasių prekėms ir paslaugoms, kurio atžvilgiu remiamasi tuo, kad nacionalinis vaizdinis prekių ženklas (Italijos prekių ženklas Nr. 1 217 303), kuriame taip pat yra žodinis elementas JUSTING, yra ankstesnis
   
      Eksperto sprendimas: atsisakyti pripažinti tai, kad nacionalinis vaizdinis prekių ženklas yra ankstesnis, nes Italijos prekių ženklas ir Bendrijos prekių ženklas nėra tapatūs
   
      Apeliacinės tarybos sprendimas: atmesti apeliaciją
   
      Ieškinio pagrindai: klaidingas Reglamento Nr. 207/2009 34 straipsnio taikymas ir 1998 m. spalio 13 d. Europos Parlamento ir Tarybos direktyvos 98/71/EB dėl teisinės dizaino apsaugos pažeidimas.